Paterna commemora el Dia Internacional de les Biblioteques amb una programació completa de presentació de llibres, clubs de lectura i contacontes infantils
24/10/2024

# Paterna commemora el Dia Internacional de les Biblioteques amb una programació completa de presentació de llibres, clubs de lectura i contacontes infantils

[![Paterna conmemora el Día Internacional de las Bibliotecas con una programación completa de presentación de libros, clubes de lectura y cuentacuentos infantiles](/images/noticias/2024/10/9910/9910_lg.jpg)](/images/noticias/2024/10/9910/9910_lg.jpg)

24.10.2024

Durant el mes d'octubre, l'Ajuntament ha organitzat un variat calendari d'activitats culturals per a tots els públics amb la finalitat de fomentar la lectura a les biblioteques i agències de lectura de la ciutat amb motiu de la celebració hui dijous 24 d'octubre

Les Biblioteques i les agències de lectura de Paterna acullen durant aquest mes d'octubre una enriquidora programació repleta d'activitats culturals que ha organitzat el consistori, amb motiu del Dia Internacional de les Biblioteques, i la data assenyalada de les quals es commemora hui dijous, 24 d'octubre.

Així ho ha assenyalat el regidor de Biblioteques, Roberto Usina qui ha destacat que “ens sumem un any més a aquesta commemoració amb una oferta variada d'actes per a incentivar la lectura dels més xicotets i majors a Paterna, ciutat de cultura”.

En aquest sentit, des de dijous passat, 17 d'octubre, va arrancar els diferents actes del calendari cultural amb la presentació del llibre València no era una festa de l'autor Carles Ricart Dols, a les 19 hores, a la Biblioteca La Cova Gran.

L'endemà divendres, 18 d'octubre, va tindre lloc en aquest mateix espai un recital poètic a càrrec de Vicent Camps sota el títol Estellés en veu nua, i que s'emmarca en la celebració de 2024 com l'Any Estellés.

Durant aquesta setmana, la Cova Gran ha tornat a acollir una altra presentació de l'autor Emilio Barreto Ramírez amb el seu llibre Tan segur com el temps i que va tindre lloc el dilluns, 21 d'octubre. Mentre que el dimarts, 22 d'octubre, l'escriptora Anna Roig que ha sigut guardonada amb el Premi La Paraula Imaginada 2024, va presentar la seua obra Un secret a les 19.00 hores, en la sala d'actes del Centre Cívic La Canyada.

Hui dijous coincidint amb el Dia Internacional de les Biblioteques està previst una trobada del Club de Lectura en el Centre Cívic Terramelar amb l'autora Amparo Tórtola per a abordar, a partir de les 20.00 hores, la novel·la A penes uns segons.

Demà divendres, 25 d'octubre, es presentarà el poemari Ber(sos) Torts de l'autora Mª Isabel Pascual a la Biblioteca La Cova Gran, a les 19.00 hores. Així mateix, dimarts que ve 29 en aquest mateix espai els paterners i paterneres podran gaudir de la presentació del llibre Els recolzes del riu d'Helena de Val, guanyadora del Primer Premi Internacional de Poesia dedicat al sonet “Poeta Carlos Benítez Villodres”.

Quant a les activitats infantils, el consistori paterner ha preparat per a la setmana vinent, de dilluns a dijous en horari de les 18.00 hores, una sèrie de contacontes en valencià i castellà en les diferents agències de lectura o biblioteques dels barris de la ciutat.

D'aquesta manera, Llegendes Valencianes, El llibre de la bruixa, Els amics del Butoni i Un viatge terrorífic es traslladaran, respectivament, a l'agència de lectura de Terramelar el dilluns 28, a l'agència de lectura La Coma el dimarts 29, la Biblioteca Vicente Miguel Carceller de La Canyada i a la Biblioteca La Cova Gran el dijous, 31 d'octubre, amb la qual es clausurarà tota aquesta programació municipal.

Finalment, l'entrada de totes les activitats són gratuïtes fins a completar aforament i únicament serà necessària la inscripció prèvia en l'espai cultural on se celebren els contacontes.